חשיפה - התנאי של חמאס לישראל: בהנהגת חמאס מציבים אולטימטום שלפיו על ישראל להעביר 15 מיליון דולרים במזומן מדי חודש וזאת על מנת למנוע הסלמה נוספת. בנוסף, מציבים בארגון הטרור תנאי נוסף - להעביר את הכסף עד חמישי הקרוב.

אחרי שראש הממשלה בנימין נתניהו החזיר את הספקת הדלק הקטרי לרצועה - חמאס מעלה את רף הדרישות שלו. במסמך שהעביר מנהיג הארגון יחיא סינוואר למצרים - הוא דורש שישראל תעביר את הכסף הקטרי לתשלום המשכורות בעזה במזומן לידי החמאס.

במסמך נוקב סינוואר בתאריך: העברת הכספים צריכה להתרחש עד יום חמישי הקרוב. אם לא - חמאס יגביר את המהומות מול הגדר.

הדרישה לתשלום במזומן נועדה לעקוף את מנגנון התיאום והפיקוח הישראלי שהיה נהוג עד כה - כאשר אבו מאזן שילם את המשכורות בשקיפות. שינוי המצב הקיים יאפשר לחמאס להזרים את הכסף ישירות לפעילות הטרור. בישראל שוקלים כעת כיצד להגיב לדרישה החדשה וככל הנראה טרם גובשה עמדה.

https://www.mako.co.il/news-military/security-q4_2018/Article-1d290f9f396b661004.htm



